**Német nyelv**

**Osztályozóvizsga a 8 évfolyamos gimnáziumi képzés 12. évfolyamán**

A 12. évfolyamon, a tanórákon történő haladás a Welttour Deutsch 3. tankönyv és munkafüzet első felének, egyes csoportoknál a Direkt 3 tankönyv és munkafüzet alapján valósul meg. A részletezett tananyagot a helyi tanterv tartalmazza, de mindenképpen **szükséges a szaktanárral való egyeztetés** az osztályozó- illetve javítóvizsgára készülés előtt

Az osztályozóvizsga írásbeli követelménye, egy minimum 60 perces, az adott tanév nyelvtani, illetve lexikai anyaga alapján összeállított feladatlap (olvasott szöveg értése, nyelvtani teszt, íráskészség). A szóbeli vizsga témáit az évfolyamon átvett leckék adják.

A tanuló képes főbb vonalaiban és egyes részleteiben is megérteni a köznyelvi beszédet a számára ismerős témákról. Képes önállóan boldogulni, véleményt mondani és érvelni a mindennapi élet legtöbb, akár váratlan helyzetében is. Stílusában és regiszterhasználatában alkalmazkodik a kommunikációs helyzethez. Ki tudja magát fejezni a szintnek megfelelő szókincs és szerkezetek segítségével az ismerős témakörökben. Beszéde folyamatos, érthető, a főbb pontok tekintetében tartalmilag pontos, stílusa megfelelő.Több műfajban képes részleteket is tartalmazó, összefüggő szövegeket fogalmazni ismert, hétköznapi és elvontabb témákról. Írásbeli megnyilatkozásaiban megjelennek műfaji sajátosságok és különböző stílusjegyek. Képes megérteni a gondolatmenet lényegét és egyes részinformációkat a nagyrészt közérthető nyelven írt, érdeklődési köréhez kapcsolódó, lényegre törően megfogalmazott szövegekben. (A2+)

A javítóvizsga irányadó tananyaga ugyanez, de szükséges a szaktanárral való egyeztetés.

Az osztályozóvizsgák írásbeli feladatlapjai képzéstípusonként változóak, azok tananyaga a helyi tantervben van részletezve. A feladatlapok javítását a tanuló aktuális szaktanára végzi.

Az írásbeli vizsgarész értékelése megegyezik az érettségi vizsga értékelésével: 0-24% = elégtelen, 25%-39% = elégséges, 40%-59% = közepes, 60%-79% = jó, 80%- 100% = jeles. A végleges vizsgaeredmény az írásbeli és szóbeli vizsga osztályzatának átlageredménye. A vizsgázónak minden vizsgarészből legalább 12%-ot kell teljesítenie.

Egy napon maximum két írásbeli osztályozóvizsga szervezhető, előre meghatározott időpontban. A szóbeli vizsgák is tanórán kívül előre megjelölt nap délutánján zajlanak. Ha a tanuló neki fel nem róható okból nem tud akár az írásbeli, akár a szóbeli vizsgán részt venni, lehetősége van az iskola által kijelölt nap délutánján az írásbeli, illetve egy másik nap délutánján a szóbeli pótlóvizsgán részt venni.

**Az osztályozóvizsga a tanulmányok ideje alatt nem ismételhető.** A sikeres osztályozóvizsga **nem mentesíti** a tanulót a tanórák látogatása alól.

Egyéni tanrendes tanuló esetében a félévi és az év végi osztályzatot osztályozóvizsgán kell megszereznie.

Osztályozóvizsgára kötelesek jelentkezni azon tanulók is, akik előrehozott érettségit kívánnak tenni német nyelvből. Azoknak a tanulóknak javasolt az előrehozott érettségi vizsga német nyelvből, akik rendelkeznek B2 komplex nyelvvizsgával, vagy felkészültségük és tudásuk megvan ahhoz, hogy sikeres B2 komplex nyelvvizsgát tegyenek. Ezen szándékukat szaktanáruknak kötelesek jelezni, hogy a szükséges tájékoztatást megkaphassák és legyen idejük a megfelelő felkészülésre.

Az osztályozóvizsgára való jelentkezést a tanulóknak be kell nyújtani az iskola igazgatójának, amit a szülő aláírásával erősít meg.

|  |
| --- |
| **Nyelvi funkciók a német mint második idegen nyelvre a 12. évfolyamon** |
| **Kommunikációs szándék** | **Nyelvi kifejezések, példák** |
| Véleménykérés és arra reagálás | Sind Sie damit einverstanden, dass…Nein, ich bin dagegen. |
| Egyetértés kifejezése | Ich bin der gleichen Meinung.Ich bin anderer Meinung. |
| Elvárás kifejezése | Ich soll pünktlich zu Hause sein. |
| Hála kifejezése | Wir sind Ihnen sehr dankbar dafür, dass Sie uns geholfen haben. |
| Félelem kifejezése | Ich habe Angst, dass er es vergessen hat. |
| Szemrehányás kifejezése | Konntest du wirklich nicht früher kommen? |
| Emlékezés, nem emlékezés kifejezése | Ich erinnere mich (nicht) daran, dass/ob/wie… |
| Reklamálás | Entschuldigung, ich habe ein Problem mit.Ich möchte mich über… beschweren. |
| Tanácskérés és –adás, ajánlattétel kifejezése | Was sagst du dazu?Ich schlage dir vor,… |
| Beszélgetési szándék jelzése, félbeszakítás | Dabei fällt mir ein,…Darf ich hier hinzufügen… |
| Körülírás, példa megnevezése | Das ist also ein Gegenstand, der… |
| Megszólítás, elbúcsúzás hivatalos levélben | Sehr geehrter Herr…/Sehr geehrte Frau…Mit freundlichen Grüßen |
| Mondandó összefoglalása | Insgesamt, zusammenfassend |
| Beszélgetés lezárása | Danke für das Gespräch. |
| Indoklás  | Ich kann nicht kommen, weil… |
| Feltételezés, kétely kifejezése | Ich vermute, dass…Ich weiß nicht, ob… |
| Bánat / bosszúság kifejezése  | Ich bin enttäuscht.Das ist wirklich traurig zu hören. |
| Események leírása | Zuerst erreichten wir den Berg, dann stiegen wir hoch und zum Schluss besichtigten wir die Burg. |

|  |
| --- |
| **Nyelvi elemek, struktúrák a német, mint második idegen nyelvre a 12. évfolyamon** |
| **Fogalomkörök** | **Fogalomkörök nyelvi kifejezése** |
| Személytelenség | Pronomen “es” | es scheint |
| Vonzatos igék | Feste Verbindungen: Verben mit Präpositionen | Ich denke viel an den Sommer. |
| Főnévként használt melléknévGyenge főnevek | Substantivisch gebrauchte Adjektive und Partizipienn-Deklination | Der Bekannte, Ein BekannterIch lade die Herren zum Essen ein. |
| Modalitás | Modalverben in Präteritum | Er konnte nicht schwimmen |
| Tagadás | brauchen ... zu + Infinitiv | Heute brauchst du nicht mitzukommen. |
| Műveltetés | lassen | Wir lassen/ließen unser Auto reparieren. |
| Szenvedő szerkezet | Passiv | Sie werden/wurden vom Flughafen abgeholt.Sie sind eingeladen worden. |
| Főnévi igeneves szerkezetek | zu + Infinitiv | Es ist schön, hier zu sein. |
| Mellékmondatok | Nebensätze | Du sollst dort arbeiten, wo du wohnst.Als ich Kind war, las ich gerne Märchen. |
| Feltételesség jelen időben | Konjunktiv IIwürde-Form | Was würden Sie tun, wenn Sie eine Million hätten. |

**Szóbeli témák a 8 évfolyamos képzésben**

**12. évfolyam**

1. Der Einkauf
2. Die Berufswahl
3. Gesunde Lebensweise
4. Meine Zukunftspläne
5. Sprachenlernen
6. Das Leben auf dem Lande, in der Stadt
7. Umweltschutz
8. Technik im Alltag
9. Pflanzen und Tiere
10. Männer und Frauen in der Gesellschaft